**ТЕХНИЧЕСКО ОПИСАНИЕ**

**1. НАИМЕНОВАНИЕ НА ПРОДУКТА**

„Анцуг“

**2. СЪСТАВ И ОПИСАНИЕ НА ПРОДУКТА**

**2.1. Анцугът е съставна част от полагащото се спортно имущество на военнослужещите от НВУ „Васил Левски“ и е предназначен за тяхното окомплектоване с пълния размер вещево имущество.**

**2.2. Анцугът се изработва в два варианта (в зависимост от антропометричните особености на пола)**

2.2.1. За военнослужещи мъже;

2.2.2. За военнослужещи жени.

**2.3. Състав и описание на продукта**

Анцуг от 2 (две) части-горница (горнище) и долница (долнище).

Изработен от плат двуконечна вата – еластична, в състав с процентно разпределение 70/20/10 на памук (П)/полиестер (ПЕ)/еластан, с площна маса 240 g/m2.

Основни цветове на изделието са червен за горнището и черен за долнището.

Горната част на анцуга е прав силует изцяло в червен цвят. В лявата част на предницата в областта на гърдите е пришита жакардова, извезана, многоцветна емблема на НВУ „Васил Левски“ с лика на Апостола на свободата. В долната част на предниците са изработени 2 (два) вертикални джоба с наклон с двойни филетки и цип в червен цвят на отстояние между 5-7 см от страничния шев в зависимост от размера на облеклото. Гърбът и предницата са прави без конструктивни срязвания. Гърбът е прав, цял като в областта на плещите на 10 см от вратната извивка е щампиран с бяло фолио надпис „NATIONAL MILITARY UNIVERSITY VASIL LEVSKI“. Частта от надписа „NATIONAL MILITARY UNIVERSITY“ е под формата на дъга извита нагоре. Частта от надписа „VASIL LEVSKI“ е хоризонтално разположен непосредствено под надписа под формата на дъга. Ръкавите са прави, едношевни, завършващи с еластичен памучен щрик с ширина 7см, двойно пречупен. Яката е права двойна с ширина 7 сантиметра. Коланът е изработен от еластичен щрик двойно пречупен с ширина 7 сантиметра. Закопчаването на горницата става посредством цип тип спирала в червен цвят започващ от долния край на колана и завършващ в горната част на яката. Дължината на ципа се определя от ръста и размера на облеклото. Украсителни, подтискащи и съединителни шевове се изработват с 100% полиестерен конец с цвета на облеклото. В левия страничен шев от вътрешната страна на дрехата на 7см от колана са пришити ръстова и съставна марка.

Цвета на украсителни, подтискащи и съединителни шевове се съобразява с цвета на облеклото.

Долната част на анцуга е права в черен цвят, състояща се конструктивно от 2 (две) предни и 2 (две) задни части, съединени в страничния шев. На предните части по линия на страничния шев са изработени 2 (два) вътрешни джоба с дължина на отвора между 14 -17 см в зависимост от размера на дрехата. На лява предница на 2 см от долния край на джоба и на 3см от страничния шев е пришита жакардова извезана многоцветна емблема на НВУ „Васил Левски“ с лика на Апостола на свободата. От линия на подгъва по дължина на страничния шев са пришити ципове тип спирала с дължина 25см в черен цвят. Талията на долнището е изработена на боксер с вътрешен плосък ластик с ширина 5 см и дължина според обиколката на талията по размер. Във вътрешната част на колана е поставен допълнителен плетен шнур за допълнително пристягане в талията. Подгъвът на крачолите е с ширина 2,5 см и се изминава и зачиства на покривна машина.

Украсителни, подтискащи и съединителни шевове се изработват със 100% полестерен конец, съобразен с цвета на изделието.

**2.4. Размери**

Прилагат се европейските размери - XS, S, M, L, XL, XXL, XXXL

**3. ТАКТИКО-ТЕХНИЧЕСКИ ИЗИСКВАНИЯ КЪМ ПРОДУКТА**

**3.1. Изисквания по предназначение**

Изделието е предназначено да покрива горната и долната част на тялото на военнослужещите при спортни дейности.

3.1.1. Анцуга за мъже да се изработва, отчитайки антропометричните им особености;

3.1.2. Анцуга за жени да се изработва, отчитайки антропометричните им особености;

**3.2. Изисквания към конструкцията**

Конструкцията на анцуга да се изработва в 7 анатомични обединения (XS, S, M, L, XL, XXL, XXXL) – обиколка на гърдите от 80 см до 138 см и ръст от 158 см до 194 см, посочени в Таблица 1

**Таблица 1**

|  |  |  |  |  |  |  |  |
| --- | --- | --- | --- | --- | --- | --- | --- |
| **Ръст, см** | **158, (164;170), (176;182), (188;194)** | | | | | | |
| **Обиколка на гърдите, см**  (с обхват „от – до“ в см) | 80;84 | 88;92 | 96;100 | 104;108 | 112;116 | 120;126 | 132;138 |
| 78-86 | 86-94 | 94-102 | 102-110 | 110-118 | 118-129 | 129-141 |
| **Европейски размери** | XS | S | M | L | XL | XXL | XXXL |

**Забележки:**

1. Допуска се в помощ на изработването на изделието, с най-точни индивидуални размери, да се използват и други антропометрични данни като обиколка на ханша, ширина на плещите, дължина на кракът от стъпалото до ханша, тегло и други.

2. Допуска се с цел изработване на възможно най-добро изделие за потребителите по „европейски размери“ да се използва подходяща методика на фирмата производител/доставчик, която да групира антропометричните данни по по-оптимален начин от представения в Таблица1. В случай, че се използва такава възможност производителя/доставчика следва да предвиди възможност за рекламация на анцузи, преди извършване на окончателното приемане на партидата и нейното фактуриране, които не съответстват на индивидуалните размери на потребителите.

3. Допускат се допълнителни типоразмери (по изключение, извънръстови) извън обхвата на Таблица 1 и по допълнителни изисквания на възложителя.

**3.3. Изисквания към материалите**

|  |  |  |
| --- | --- | --- |
| **№** | **Наименование** | **Предназначение** |
| 1. | **Плат**  - в състав 70/20/10 памук (П)/полиестер (ПЕ)/еластан, (по Наредба за етикетирането и наименованието на текстилните продукти) | - за основен плат на изделието |
|  | **1.1. Количествен състав, %**  Памук - 70, полиестер – 20, еластан - 10 |  |
|  | **1.2. Маса на единица площ, g/m2** – 240 |  |
|  | **1.3. Цветове**  1.3.1. Основни цветове на плата на горнището на анцуга – червен 1.3.2. Основни цветове на плата на долнището на анцуга – черен |  |
| **2.** | **Конци индустриални шевни:**  **2.1. Количествен състав, %**  - полиестерни 100%  **2.2. Цветове**  - съпоставими с цвета на основната тъкан или един тон по-тъмен | **-**за украсителни, подтискащи и съединителни шевове |
| **3.** | **Конци за везане:**  **2.1. Количествен състав, %**  - полиестерни 100% или друг подходящ състав, така че да не се разнищва емблемата при пране  **2.2. Цветове**  - червен, зелен, жълт, черен, бял по необходимост, съпоставими с цвета на основната тъкан или един тон по-тъмен | **-**за изработка на емблема на НВУ „Васил Левски“ |
| **4.** | **Печат на надпис**  - щампирано бяло фолио;  **-** термоустойчив, водоустойчив и светлоустойчив | **-**за надписи и фирмени отличителни знаци върху основния плат |
| **5.** | **Закопчаване**  -  цип тип спирала, съобразен с цвета на облеклото (червен), с дължина зависеща от ръста и размера на облеклото;  -  цип тип спирала (червен), съобразен с цвета на облеклото, с дължина осигуряваща отвор между 14 и 17 см.  - цип тип спирала съобразен с цвета на облеклото, с дължина осигуряваща прибирането на крачола на долнището – 25 см  - допуска се дължината на ципа, при ръст по-малък от 176 см, да се намали в интерес на по-добра функционалност и естетика | - за горнището;  - за джобовете на горнището и долнището  - за крачола на долнището  - за крачола на долнището |
| **6.** | **Завършване на ръкави**  **-**еластичен памучен щрик с ширина 7см | - за ръкави |
| **7.** | **Колан**  - еластичен щрик двойно пречупен с ширина 7 см  **-**плосък ластик с ширина 5 см и дължина според обиколката на талията по размер;  - плетен шнур, съобразен с цвета на облеклото. | **-**за горнището  **-**за талия на долнището |
| **8.** | **Украса**  - емблема на НВУ „Васил Левски“, **Фигура 1**  - надпис **„NATIONAL MILITARY UNIVERSITY VASIL LEVSKI“**, разположен на два реда; част от надписа (**NATIONAL MILITARY UNIVERSITY)** се отпечатва под формата на извита нагоре дъга, а останалата част **(MILITARY UNIVERSITY)** е хоризонтално разположена непосредствено под надписа под формата на дъга  - допуска се фирмени отличителни знаци/лого на производителя | **-**за горнището, разположена от ляво на гърдите и на лявата предница на долнището на 2 см от долния край на джоба и на 3см от страничния шев  - за горнището, разположен симетрично в областта на плещите на 10 см от вратната извивка; нанася се върху основния плат  - за горнището разположен от дясно на гърдите и отпред на десния крачол; на едно ниво с емблемата на НВУ „Васил Левски“ |
| **9.** | **Ръстова и съставна марка**  - означение на типоразмера, състав и производител | **-**за горнището |

**Фигура 1**



**3.4. Изисквания към кроенето**

3.4.1. Да се спазва направлението на бримковия стълб при кроенето на детайлите.

3.4.2. При нареждане на настилите за кроене и номерирането на изделието да не се допуска разнотоние в детайлите на едно изделие.

**3.5. Изисквания по ергономичност, обитаемост и техническа естетика**

3.5.1. Конструкцията на изделието да осигури свобода на изделието.

3.5.2. Изделието да не предизвиква неудобство и дискомфорт.

3.5.3. Използваните материали да не предизвикват кожни раздразнения и алергични реакции.

3.5.4. Материалите да имат здравина и устойчивост на външни механични въздействия.

**3.6. Изисквания по експлоатацията, удобство за техническото обслужване и ремонт**

Изделието да има лесно поддържане – почистване чрез пране до 300С при използване на неизбелващи перилни препарати и без прилагане на разграждащи разтворители, увреждащи влаганите материали, като се съобразява с условията за влаготоплинна и химическа обработка посочени на маркировъчната лента.

**3.7. Изисквания за транспортно-пригодност и съхранение**

3.7.1. Изделията да позволяват да се транспортират в опаковка, в транспортни средства на производителя/доставчика и на възложителя и да се съхраняват, като изделия шевни с военно предназначение, съгласно БДС В 40040 или еквивалентно/и.

3.7.2. Изделията да се съхраняват в сухи и проветриви помещения при температура от – 100С до +400С и при условия предпазващи изделията от навлажняване, замърсяване и механични или химични повреди.

**3.8. Методи за контрол и изпитване**

Изделието да се контролира визуално за съответствие с описанието в т.2, т.3.1., т.3.2., т.3.3., т.3.4., т.3.5.1. и 3.5.2.

Кандидат изпълнителя на доставката/производството на изделията предоставя мостра от модела за мъже и от модела за жени.

**4. ИЗИСКВАНИЯ ЗА СТАНДАРТИЗАЦИЯ И УНИФИКАЦИЯ**

Изискванията за изделието да са съгласно настоящото техническо описание.

**5. ИЗИСКВАНИЯ КЪМ ОПАКОВКАТА, МАРКИРОВКАТА, ЕТИКЕТИРАНЕТО И КОНСЕРВАЦИЯТА**

5.1. Маркирането, опаковането, етикетирането и съхранението на изделието да се извършва съгласно изискванията на БДС В 40040 или еквивалентно/и и допълнителни изисквания на заявителя.

5.2. Всяко изделие задължително се опакова в индивидуален полиетиленов плик и информация за размера.

**6. ГАРАНЦИОНЕН СРОК**

6.1. Изпълнителя гарантира съответствието на материалите и готовите изделия с изискванията на техническото описание за срока на съхранение при спазване на условията за съхранение и транспорт, съгласно настоящото техническо описание.

6.2. Изделието да е произведено до 12 месеца преди доставката.

6.3. Гаранционен срок за носене – съгласно българското законодателство.

6.4. Гаранционен срок при съхранение – при спазване условията на съхранение да е 5 години считано от датата на доставката.

**7. ОЦЕНЯВАНЕ НА СЪОТВЕТСТВИЕТО**

**7.1. При избор на изпълнител на обществена поръчка по ЗОП.**

При избор на изпълнител оценяването на съответствието на продукта на кандидата да се извършва по съответствие на изискванията в т.2, т.3.1., т.3.2., т.3.3., т.3.4., т.3.5.1. и 3.5.2. Експертите в комисията извършват визуална оценяване на предоставената мостра от кандидата с изискванията. Кандидата за изпълнител на поръчката предоставя декларация за състава и качеството на основните материали (платове, състав, маса на единица площ; конци – цвят, състав) за изработка на изделието.

**7.2. При доставка на продукта.**

Оценяване на съответствието на продукта и правилата за приемане на готовите изделия, съгласно изискванията по договора. Извършва се визуален контрол (външен оглед) на не по-малко от 10% от изделията, включени в доставната партида. При установени повече от 2% от прегледаните изделия, че не отговарят на мострата партидата не се предлага за приемане. Доставените изделия се съпровождат с документи, посочени в договора.