**ТЕХНИЧЕСКО ОПИСАНИЕ**

**1. НАИМЕНОВАНИЕ НА ПРОДУКТА**

„Спортен екип от две части – фланелка спортна и гащи спортни“

**2. СЪСТАВ И ОПИСАНИЕ НА ПРОДУКТА**

**2.1. Фланелката спортна и гащите спортни са съставна част от полагащото се спортно имущество на военнослужещите от НВУ „Васил Левски“ и е предназначен за тяхното окомплектоване с пълния размер вещево имущество.**

**2.2. Спортния екип се изработва в два варианта (в зависимост от антропометричните особености на пола)**

2.2.1. За военнослужещи мъже;

2.2.2. За военнослужещи жени.

**2.3. Състав и описание на продукта**

Спортния екип е от 2 (две) части - фланелка спортна с къс ръкав и гащи спортни – къси.

Основни цветове на изделието са бял за фланелката спортна и червен за гащите спортни.

Фланелката спортна е изработена от плат памук/ликра 40/1 в състав с процентно разпределение 90/10 на памук (П)/еластан, с площна маса 190 g/m2. Фланелката спортна е прав силует в бял цвят. В лявата част на предницата в областта на гърдите е пришита жакардова извезана многоцветна емблема на НВУ „Васил Левски“ с лика на Апостола на свободата. Гърбът е цял прав. Ръкавите са прави едношевни завършващи с маншет с ширина 2,5 сантиметра. Яката е тип столче с ширина 5см, като столчето е изработено от основния плат и е подлепено и укроено с ширина 4,5сантиметра. Яката и маншетите са изработени от плетиво с хоризонтални линии с цветовете на българския трикольор (бяло, зелено, червено). Закопчаването на блузата става посредством 3 бр. копчета - бяло, зелено, червено (изработени от полиестерна смола р-р 18- 11 мм с 4 дупки, които не съдържат вредни AZO багрила и фталати). Копчетата са пришити върху предварително изработен пластрон с дължина 12 см, започващ от вратната извивка. Подгъвът на фланелката спортна е с ширина 2,5 см изминат и зачистен на покривна машина. Всички украсителни, подтискащи и съединителни шевове са изработени с 100% полиестерен конец, съобразен с цвета на изделието. В левият страничен шев от вътрешната страна на фланелката спортна на 7 см от подгъва се пришиват ръстов номер и съставна марка.

Гащите спортни се изработват в червен цвят с дължина до средата на бедрото. Изработват се от плат 100% полиестер, изтъкан от 75/72 прежда микро многофиламентна, с площна маса 140 g/m2. Конструктивно състоящи се от 2 (две) предни и 2 (две) задни части. Талията е изработена на боксер с вграден вътрешен плосък ластик с ширина 5 см и дължина според обиколката на талията. Във вътрешната част на колана е поставен плетен шнур за допълнително пристягане в талията. Подгъвът на гащите спортни е изминат и зачистен на покривна машина с ширина 2,5 сантиметра. На предната лява част на гащите спортни на 5 см от подгъва е пришита жакардова, извезана, многоцветна емблема на НВУ „Васил Левски“ с лика на Апостола на свободата.

Украсителни, подтискащи и съединителни шевове са изработени с 100% полиестерен конец, съобразен с цвета на изделието.

**2.5. Размери**

Прилагат се европейските размери - XS, S, M, L, XL, XXL, XXXL

**3. ТАКТИКО-ТЕХНИЧЕСКИ ИЗИСКВАНИЯ КЪМ ПРОДУКТА**

**3.1. Изисквания по предназначение**

Изделието е предназначено да покрива горната и долната част на тялото на военнослужещите при спортни дейности.

3.1.1. Спортния екип за мъже да се изработва, отчитайки антропометричните им особености;

3.1.2. Спортния екип за жени да се изработва, отчитайки антропометричните им особености;

**3.2. Изисквания към конструкцията**

Конструкцията на спортния екип да се изработва в 7 анатомични обединения (XS, S, M, L, XL, XXL, XXXL) – обиколка на гърдите от 80 см до 138 см, обиколка на талията от 75 см до 112 см и ръст от 158 см до 194 см, посочени в Таблица 1

**Таблица 1**

|  |  |  |  |  |  |  |  |
| --- | --- | --- | --- | --- | --- | --- | --- |
| **Ръст, см** | **158, (164;170), (176;182), (188;194)** | | | | | | |
| **Обиколка на гърдите, см**  (с обхват „от – до“ в см) | 80;84 | 88;92 | 96;100 | 104;108 | 112;116 | 120;126 | 132;138 |
| 78-86 | 86-94 | 94-102 | 102-110 | 110-118 | 118-129 | 129-141 |
| **Обиколка на талията, см**  (с обхват „от – до“ в см) | 75-79 | 80-84 | 85-89 | 90-94 | 95-100 | 101-106 | 107-112 |
| **Европейски размери** | XS | S | M | L | XL | XXL | XXXL |

**Забележки:**

1. Допуска се в помощ на изработването на изделията, с най-точни индивидуални размери, да се използват и други антропометрични данни като обиколка на ханша, ширина на плещите, дължина на кракът от стъпалото до ханша, тегло и други.

2. Допуска се с цел изработване на възможно най-добри изделия за потребителите по „европейски размери“ да се използва подходяща методика на фирмата производител/доставчик, която да групира антропометричните данни по по-оптимален начин от представения в Таблица1. В случай, че се използва такава възможност производителя/доставчика следва да предвиди възможност за рекламация на спортни екипи, преди извършване на окончателното приемане на партидата и нейното фактуриране, които не съответстват на индивидуалните размери на потребителите.

3. Допускат се допълнителни типоразмери (по изключение, извънръстови) извън обхвата на Таблица 1 и по допълнителни изисквания на възложителя.

**3.3. Изисквания към материалите**

|  |  |  |
| --- | --- | --- |
| **№** | **Наименование** | **Предназначение** |
| 1. | **Плат**  - памук/ликра 40/1 в състав с процентно разпределение 90/10 на памук (П)/еластан, (по Наредба за етикетирането и наименованието на текстилните продукти)  - 100% полиестер, изтъкан от 75/72 прежда микро многофиламентна | - за основен плат на фланелка спортна  - за основен плат на гащи спортни |
|  | **1.1. Количествен състав, %**  - Памук - 90, еластан – 10  - Полиестер - 100 | - за основен плат на фланелка спортна  - за основен плат на гащи спортни |
|  | **1.2. Маса на единица площ, g/m2**  - 190  - 140 | - за основен плат на фланелка спортна  - за основен плат на гащи спортни |
|  | **1.3. Цветове**  1.3.1. Основни цветове на плата на фланелката спортна – бял  1.3.2. Трикольор (бяло, зелено, червено) за яката и маншетите на ръкавите на фланелката спортна  1.3.3. Основни цветове на плата на гащите спортни – червен |  |
| **2.** | **Конци индустриални шевни:**  **2.1. Количествен състав, %**  - полиестерни 100%  **2.2. Цветове**  - съпоставими с цвета на основната тъкан или един тон по-тъмен | **-**за украсителни, подтискащи и съединителни шевове |
| **3.** | **Конци за везане:**  **2.1. Количествен състав, %**  - полиестерни 100% или друг подходящ състав, така че да не се разнищва емблемата при пране  **2.2. Цветове**  - червен, зелен, жълт, черен, бял по необходимост, съпоставими с цвета на основната тъкан или един тон по-тъмен | **-**за изработка на емблема на НВУ „Васил Левски“ |
| **4.** | **Закопчаване**  -  3 бр. копчета - бяло, зелено, червено (изработени от полиестерна смола р-р 18- 11 мм с 4 дупки, които не съдържат вредни AZO багрила и фталати), пришити върху пластрон с конци съответстващи на цветът им | - за фланелката спортна |
| **5.** | **Завършване на ръкави**  **- маншет** с ширина 2,5 см, изработен от плетиво с хоризонтални линии с цветовете на българския трикольор (бяло, зелено, червено) | - за ръкави |
| **6.** | **Колан**  **- вграден** плосък ластик с ширина 5 см и дължина според обиколката на талията по размер;  - плетен шнур, съобразен с цвета на облеклото. | **-**за талия на долнището |
| **7.** | **Украса**  - пришита жакардова, извезана, многоцветна емблема на НВУ „Васил Левски“, **Фигура 1**  - допуска се фирмени отличителни знаци/лого на производителя | **-**за фланелка спортна, разположена от ляво на гърдите и за гащи спортни на лявата предница на 5 см от подгъва  - за фланелка спортна разположен от дясно на гърдите и за гащи спортни отпред на десния крачол, разположени на едно ниво с емблемата на НВУ „Васил Левски“ |
| **8.** | **Ръстова и съставна марка**  - означение на типоразмера, състав и производител | **-**за фланелка спортна |

**Фигура 1**



**3.4. Изисквания към кроенето**

3.4.1. Да се спазва направлението на бримковия стълб при кроенето на детайлите.

3.4.2. При нареждане на настилите за кроене и номерирането на изделието да не се допуска разнотоние в детайлите на едно изделие.

**3.5. Изисквания по ергономичност, обитаемост и техническа естетика**

3.5.1. Конструкцията на изделието да осигури свобода на изделието.

3.5.2. Изделието да не предизвиква неудобство и дискомфорт.

3.5.3. Използваните материали да не предизвикват кожни раздразнения и алергични реакции.

3.5.4. Материалите да имат здравина и устойчивост на външни механични въздействия.

**3.6. Изисквания по експлоатацията, удобство за техническото обслужване и ремонт**

Изделието да има лесно поддържане – почистване чрез пране до 300С при използване на неизбелващи перилни препарати и без прилагане на разграждащи разтворители, увреждащи влаганите материали, като се съобразява с условията за влаготоплинна и химическа обработка посочени на маркировъчната лента.

**3.7. Изисквания за транспортно-пригодност и съхранение**

3.7.1. Изделията да позволяват да се транспортират в опаковка, в транспортни средства на производителя/доставчика и на възложителя и да се съхраняват, като изделия шевни с военно предназначение, съгласно БДС В 40040 или еквивалентно/и.

3.7.2. Изделията да се съхраняват в сухи и проветриви помещения при температура от – 100С до +400С и при условия предпазващи изделията от навлажняване, замърсяване и механични или химични повреди.

**3.8. Методи за контрол и изпитване**

Изделието да се контролира визуално за съответствие с описанието в т.2, т.3.1., т.3.2., т.3.3., т.3.4., т.3.5.1. и 3.5.2.

Кандидат изпълнителя на доставката/производството на изделията предоставя мостра от модела за мъже и от модела за жени.

**4. ИЗИСКВАНИЯ ЗА СТАНДАРТИЗАЦИЯ И УНИФИКАЦИЯ**

Изискванията за изделието да са съгласно настоящото техническо описание.

**5. ИЗИСКВАНИЯ КЪМ ОПАКОВКАТА, МАРКИРОВКАТА, ЕТИКЕТИРАНЕТО И КОНСЕРВАЦИЯТА**

5.1. Маркирането, опаковането, етикетирането и съхранението на изделието да се извършва съгласно изискванията на БДС В 40040 или еквивалентно/и и допълнителни изисквания на заявителя.

5.2. Всяко изделие задължително се опакова в индивидуален полиетиленов плик и информация за размера.

**6. ГАРАНЦИОНЕН СРОК**

6.1. Изпълнителя гарантира съответствието на материалите и готовите изделия с изискванията на техническото описание за срока на съхранение при спазване на условията за съхранение и транспорт, съгласно настоящото техническо описание.

6.2. Изделието да е произведено до 12 месеца преди доставката.

6.3. Гаранционен срок за носене – съгласно българското законодателство.

6.4. Гаранционен срок при съхранение – при спазване условията на съхранение да е 5 години считано от датата на доставката.

**7. ОЦЕНЯВАНЕ НА СЪОТВЕТСТВИЕТО**

**7.1. При избор на изпълнител на обществена поръчка по ЗОП.**

При избор на изпълнител оценяването на съответствието на продукта на кандидата да се извършва по съответствие на изискванията в т.2, т.3.1., т.3.2., т.3.3., т.3.4., т.3.5.1. и 3.5.2. Експертите в комисията извършват визуална оценяване на предоставената мостра от кандидата с изискванията.

Кандидата за изпълнител на поръчката предоставя декларация за състава и качеството на основните материали (платове – цвят, състав, маса на единица площ; конци – цвят, състав) за изработка на изделието.

**7.2. При доставка на продукта.**

Оценяване на съответствието на продукта и правилата за приемане на готовите изделия, съгласно изискванията по договора.

Извършва се визуален контрол (външен оглед) на не по-малко от 10% от изделията, включени в доставната партида. При установени повече от 2% от прегледаните изделия, че не отговарят на мострата партидата не се предлага за приемане.

Доставените изделия се съпровождат с документи, посочени в договора.